יוג'יני בושאר

יוג'יני (ג'יני) בושאר (Eugenie Bouchard; נולדה ב-25 בפברואר 1994) היא שחקנית טניס מקצועית מקנדה. דורגה בשיאה (20 באוקטובר 2014) במקום חמישי בעולם. באוקטובר 2020 דורגה במקום 168 בעולם בדירוג ה-WTA. ביולי 2014 עלתה לראשונה לגמר הנשים בווימבלדון, אך הפסידה לצ'כית פטרה קביטובה בשתי מערכות. באותה שנה הגיעה לחצי הגמר באליפות אוסטרליה הפתוחה ובאליפות צרפת הפתוחה. כן זכתה בתואר ה-WTA הראשון שלה בטורניר נירנברג. יוג'יני נולדה למישל וג'ולי בושאר במונטריאול שבקנדה, אחות תאומה זהה לביאטריס, ולאח ואחות צעירים ממנה. ג'יני ואחותה נקראו על שם בנותיו של הנסיך אנדרו: ביאטריס על שמה של הנסיכה ביאטריס, ויוג'יני על שמה של הנסיכה יוג'יני. היא החלה לשחק טניס בגיל 5 תוך כדי לימודיה בבית הספר. בהיותה בת 12 עברה לפלורידה כדי להתאמן אצל שחקן העבר ניק סאביאנו. סאביאנו מלווה אותה עד היום כמאמנה האישי. שחקן הטניס האהוב עליה הוא רוג'ר פדרר; היא הגדירה את הפגישה ביניהם בטורניר ווימבלדון 2012 כאחד האירועים המשמעותיים בחייה. בושאר מחבבת את הזמר הקנדי ג'סטין ביבר ואמרה פעמים אחדות, שהיא רוצה שיבוא לצפות בה משחקת. בושאר התפרסמה בעולם הטניס כשזכתה בשנת 2012 באליפות וימבלדון לנערות. באותה תחרות זכתה בצוותא עם השחקנית האמריקאית טיילור טאונסנד אף בתחרות הזוגות לנערות. באותה שנה הגיעה לחצי הגמר של אליפות אוסטרליה הפתוחה לנערות. ב-2013 קיבלה כרטיס חופשי לטורניר מיאמי, ובו גברה על שחר פאר בסיבוב הראשון באחד מניצחונותיה הראשונים על שחקניות מהדרג הגבוה. היא נוצחה בסיבוב השני על ידי מריה שראפובה. במוקדמות ווימבלדון באותה שנה ניצחה בסיבוב השני את אנה איבנוביץ' במה שהיה לניצחונה הגדול ביותר עד אז. בסוף עונה זאת הוכתרה בתואר "השחקנית העולה של השנה". בשנת 2014 חלה פריצתה הגדולה של בושאר לצמרת הטניס העולמית. היא הגיעה לחצי גמר אליפות אוסטרליה הפתוחה, אחרי שגברה על אנה איבנוביץ' ברבע הגמר, אך הובסה על ידי נה לי. באליפות צרפת הפתוחה שוב הגיעה לחצי הגמר אחרי שגברה בדרך על שחקניות המדורגות במאיה הראשונה (ובהן שחר פאר, אנגליקה קרבר וקרלה סוארס נבארו) אך הפסידה בחצי הגמר לזוכת הטורניר מריה שראפובה. בטורניר וימבלדון הצליחה להגיע עד לגמר, אך הפסידה לפטרה קביטובה בשתי מערכות - 6-3, 6-0. בעקבות טורניר וימבלדון סבלה מפציעה וחזרה כעבור חודש לשחק בטורניר גביע רוג'רס במונטריאול, אבל הודחה בסיבוב השני, אחרי שהפסידה 2:1 לאמריקנית שלבי רוג'רס. באליפות דרום-מערב ארצות הברית הפתוחה (טורניר סינסינטי), באוגוסט 2014, שוב הפסידה בסיבוב השני - לסווטלנה קוזנייצובה - 2:1. באליפות ארצות הברית הפתוחה (בפלאשינג מדוז, ניו יורק) הגיעה (באחד בספטמבר) לשמינית הגמר ונוצחה על ידי יקטרינה מקארובה בשתי מערכות, 7:6, 6:4. ב-2015 חלה נסיגה גדולה בהישגיה. בטורניר ווימבלדון, שבו הגיעה ב-2014 לגמר ולדירוג של מקום שביעי, הודחה בסיבוב השני והידרדרה עד למקום ה-26 בדירוג העולמי לנשים. מאז שנת 2016 לא הצליחה לעבור מעבר לסיבוב השלשי בתחרות גראנד-סלאם ולכן הדרדרה עד למקום ה-168 בדירוג העולמי. לבושאר ישנם חוזי חסות עם קוקה-קולה ונייקי, והיא מפרסמת את מוצריהם. היא פרסמה בעבר מותגים נוספים וישנם המנבאים לה עתיד גדול כדוגמנית, בייחוד אחרי שהצטיירה בווימבלדון 2014 כחביבת הקהל. מדיה וקבצים בנושא יוג'יני בושאר בוויקישיתוף יוג'יני בושאר, ברשת החברתית פייסבוק יוג'יני בושאר, ברשת החברתית אקס (טוויטר) יוג'יני בושאר, ברשת החברתית אינסטגרם יוג'יני בושאר, באתר olympedia.org יוג'יני בושאר, באתר ה-WTA יוג'יני בושאר, באתר ה-ITF יוג'יני בושאר, באתר גביע הפדרציה אלעד זאבי, יוג'יני בושארד, בין ג'סטין ביבר למריה שראפובה, באתר הארץ, 22 בינואר 2014 רועי פרייס‏, הנסיכה הקסומה: על הנסיקה של ג'יני בושאר, באתר וואלה, 24 באוגוסט 2014 סוזאן דומינוס, הניו יורק טיימס, האם יוג'יני בושאר בת ה-20 תהפוך לכוכבת הבאה של ענף הטניס העולמי, באתר הארץ, 27 באוגוסט 2014 אמיר ענבר, יוג'יני בושארד הולכת בדרכה של אנה קורניקובה, וזו לא מחמאה, באתר הארץ, 31 ביולי 2015 טורניר על חימר הכנה ל"רולאן גארוס" אליפות צרפת הפתוחה ג'ני בושאר מוכנה לגמר: "מקווה שג'סטין ביבר יגיע", באתר וואלה, 5 ביולי 2014. שי אלון, ‏נעורים וג'סטין ביבר: קביטובה פוגשת את בושאר, באתר ONE‏, 5 ביולי 2014 ווימבלדון: פטרה קביטובה ניצחה את ג'ני בושאר בגמר, באתר וואלה, 5 ביולי 2014.